CELEX: 32017D2222
Language: fi
Date: 2017-11-30 00:00:00
Title: Komission täytäntöönpanopäätös (EU, Euratom) 2017/2222, annettu 30 päivänä marraskuuta 2017, luvan antamisesta Luxemburgille olla ottamatta huomioon eräitä liiketoimintaluokkia ja käyttää eräitä likimääräisiä arvioita arvonlisäverosta kertyvien omien varojen perusteen laskemiseksi tehdyn päätöksen 90/178/Euratom, ETY muuttamisesta (tiedoksiannettu numerolla C(2017) 7857)

2.12.2017   
               
               
                  FI
               
               
                  Euroopan unionin virallinen lehti
               
               
                  L 318/33
               
            KOMISSION TÄYTÄNTÖÖNPANOPÄÄTÖS (EU, Euratom) 2017/2222,
      annettu 30 päivänä marraskuuta 2017,
      luvan antamisesta Luxemburgille olla ottamatta huomioon eräitä liiketoimintaluokkia ja käyttää eräitä likimääräisiä arvioita arvonlisäverosta kertyvien omien varojen perusteen laskemiseksi tehdyn päätöksen 90/178/Euratom, ETY muuttamisesta
      
         
            (tiedoksiannettu numerolla C(2017) 7857)
         
      
      (Ainoastaan ranskankielinen teksti on todistusvoimainen)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon Euroopan atomienergiayhteisön perustamissopimuksen,
      ottaa huomioon arvonlisäverosta kertyvien omien varojen lopullisesta yhdenmukaisesta kantomenettelystä 29 päivänä toukokuuta 1989 annetun neuvoston asetuksen (ETY, Euratom) N:o 1553/89 (1) ja erityisesti sen 6 artiklan 3 kohdan toisen luetelmakohdan,
      on kuullut omia varoja käsittelevää neuvoa-antavaa komiteaa,
      sekä katsoo seuraavaa:
      
                  (1)
               
               
                  Neuvoston direktiivin 2006/112/EY (2) 371 artiklan mukaan Luxemburg saa jatkaa edellytyksin, jotka olivat voimassa tässä jäsenvaltiossa 1 päivänä tammikuuta 1978, liitteessä X olevassa B osassa tarkoitettujen liiketoimien vapauttamista arvonlisäverosta. Nämä liiketoimet on otettava kyseisen artiklan mukaisesti huomioon määritettäessä arvonlisäverosta kertyvien omien varojen perustetta.
               
            
                  (2)
               
               
                  Luxemburgilla on komission päätöksen 90/178/Euratom, ETY (3) nojalla lupa käyttää direktiivin 2006/112/EY liitteessä X olevan B osan 10 kohdassa tarkoitetuissa liiketoimissa likimääräisiä arvioita matkustajaliikenteen osalta.
               
            
                  (3)
               
               
                  Luxemburg pyysi 25 päivänä huhtikuuta 2017 ja 7 päivänä heinäkuuta 2017 päivätyissä kirjeissään komissiolta lupaa käyttää arvonlisäverosta kertyvien omien varojen perusteen laskennassa välisummasta määritettyä kiinteää prosenttiosuutta direktiivin 2006/112/EY liitteessä X olevan B osan 10 kohdassa tarkoitetuissa liiketoimissa matkustajaliikenteen osalta. Luxemburg on osoittanut, että välisummaan sovellettu prosenttiosuus on ollut vakaa vuosina 2010–2015. Lupa kiinteän prosenttiosuuden käyttämiseen vähentäisi näiden liiketoimien arvonlisäverosta kertyvien omien varojen perusteen laskennasta koituvaa hallinnollista taakkaa. Luxemburgille olisi tämän vuoksi annettava lupa käyttää kiinteää prosenttiosuutta arvonlisäverosta kertyvien omien varojen perusteen laskennassa matkustajaliikenteen osalta.
               
            
                  (4)
               
               
                  Avoimuuden ja oikeusvarmuuden vuoksi lupa olisi myönnettävä määräaikaisena.
               
            
                  (5)
               
               
                  Sen vuoksi päätöstä 90/178/Euratom, ETY olisi muutettava,
               
            ON HYVÄKSYNYT TÄMÄN PÄÄTÖKSEN:
      1 artikla
      Lisätään päätökseen 90/178/Euratom, ETY 2 a artikla seuraavasti:
      
         ”2 a artikla
         Poiketen siitä, mitä tämän päätöksen 2 artiklan 3 kohdassa säädetään, Luxemburgille annetaan lupa käyttää arvonlisäverosta kertyvien omien varojen perusteen laskemiseksi 1 päivästä tammikuuta 201731 päivään joulukuuta 2020 prosenttiosuutta, joka on 0,05 prosenttia perusteen välisummasta direktiivin 2006/112/EY (*1) liitteessä X olevan B osan 10 kohdassa tarkoitettujen liiketoimien osalta.
      
      2 artikla
      Tämä päätös on osoitettu Luxemburgin suurherttuakunnalle.
      
         Tehty Brysselissä 30 päivänä marraskuuta 2017.
         
            
               Komission puolesta
            
            Günther OETTINGER
            
               Komission jäsen
            
         
      
      
         (1)  EYVL L 155, 7.6.1989, s. 9.
      
         (2)  Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1).
      
         (3)  Komission päätös 90/178/Euratom, ETY, tehty 23 päivänä maaliskuuta 1990, luvan antamisesta Luxemburgille olla ottamatta huomioon eräitä liiketoimiluokkia ja käyttää eräitä likimääräisiä arvioita arvonlisäverosta kertyvien omien varojen perusteen laskemiseksi (EYVL L 99, 19.4.1990, s. 26).